CELEX: 31982R3545
Language: el
Date: 1982-12-21 00:00:00
Title: Κανονισμός (EOK) αριθ. 3545/82 τής Επιτροπής τής 21ης Δεκεμβρίου 1982 περί επιβολής κοινοτικής επιβλέψεως στίς εισαγωγές μαγνητοσκοπίων καταγωγής Ιαπωνίας

Avis juridique important

|

31982R3545

Κανονισμός (EOK) αριθ. 3545/82 τής Επιτροπής τής 21ης Δεκεμβρίου 1982 περί επιβολής κοινοτικής επιβλέψεως στίς εισαγωγές μαγνητοσκοπίων καταγωγής Ιαπωνίας  

Επίσημη Εφημερίδα αριθ. L 371 της 30/12/1982 σ. 0031 - 0031

***** ΚΑΝΟΝΙΣΜΟΣ (ΕΟΚ) αριθ. 3545/82 ΤΗΣ ΕΠΙΤΡΟΠΗΣ  της 21ης Δεκεμβρίου 1982  περί επιβολής κοινοτικής επιβλέψεως στις εισαγωγές μαγνητοσκοπίων καταγωγής Ιαπωνίας  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 288/82 του Συμβουλίου της 5ης Φεβρουαρίου 1982 περί του κοινού καθεστώτος εισαγωγών (1), και ιδίως το άρθρο 10,  Κατόπιν διαβουλεύσεων στο πλαίσιο της επιτροπής που προβλέπεται στον εν λόγω κανονισμό,  Εκτιμώντας:  ότι οι εισαγωγές στην Κοινότητα των μαγνητοσκοπίων που αντιστοιχούν στη διάκριση 92.11 Β του Κοινού Δασμολογίου και στον κώδικα ΝΙΜΕΧΕ 92.11-80, καταγωγής Ιαπωνίας, βρίσκονται σε ένα επίπεδο εξαιρετικά υψηλό που μεταφράζεται σε ένα ποσοστό 80,5 % της αγοράς της Κοινότητας κατά το πρώτο εξάμηνο του 1982 ·  ότι οι εισαγωγές αυτές πραγματοποιούνται συχνά σε τιμές σχετικά χαμηλές που έχουν πτωτική συνέπεια επί του επιπέδου των τιμών και επί των οικονομικών αποτελεσμάτων της κοινοτικής βιομηχανίας μαγνητοσκοπίων, προκαλώντας με αυτόν τον τρόπο ζημία στους κοινοτικούς παραγωγούς παρομοίων και ανταγωνιστικών προϊόντων·  ότι, υπό τις συνθήκες αυτές, η επιβολή κοινοτικής επιβλέψεως των εισαγωγών αυτών είναι προς το συμφέρον της Κοινότητας,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Οι εισαγωγές στην Κοινότητα μαγνητοσκοπίων που αντιστοιχούν στη διάκριση 92.11 Β του Κοινού Δασμολογίου και στον κώδικα ΝΙΜΕΧΕ 92.11-80, καταγωγής Ιαπωνίας, υποβάλλονται σε κοινοτική αναδρομική επίβλεψη, σύμφωνα με τον τρόπο που προβλέπεται στα άρθρα 10, 11 και 14 του κανονισμού (ΕΟΚ) αριθ. 288/82, καθώς και στον παρόντα κανονισμό.  Άρθρο 2  Το παράρτημα ΙΙ του κανονισμού (ΕΟΚ) αριθ. 288/82 συμπληρώνεται με το Κοινό Δασμολόγιο και τους κώδικες ΝΙΜΕΧΕ των προϊόντων που αναφέρονται στο πρώτο άρθρο και ακολουθούνται από το σημείο (+) στη στήλη «EUR».  Άρθρο 3  Ο παρών κανονισμός ισχύει από την 1η Ιανουαρίου 1983 μέχρι τις 31 Δεκεμβρίου 1983. Αφορά τις εισαγωγές που πραγματοποιούνται από την 1η Ιανουαρίου 1983.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 21 Δεκεμβρίου 1982.  Για την Επιτροπή  Wilhelm HAFERKAMP  Αντιπρόεδρος  (1) ΕΕ αριθ. L 35 της 9. 2. 1982, σ. 1.